सांसद बनने के बाद अपने क्षेत्र पहुंचे सनी देओल, यूं लिया विकास कार्यों का जायजा- देखें Photos  
सनी देओल पहुंचे अपने लोकसभा क्षेत्र
विकास कार्यों का लिया जायजा
खूब वायरल हो रहा है ट्वीट
लोकसभा चुनाव में सनी देओल (Sunny Deol) ने बीजेपी (BJP) के टिकट गुरदासपुर लोकसभा सीट से जीत हासिल की. उन्होंने यहां कांग्रेस के कैंडिडेट सुनील जाखड़ को मात दी. अब सनी देओल (Sunny Deol) अपने लोकसभा क्षेत्र में विकास कार्यों का जायजा ले रहे हैं. उन्होंने ट्वीट कर इसकी जानकारी दी. सनी देओल (Sunny Deol) के इस ट्वीट पर लोगों ने रिएक्शन देना भी शुरू कर दिया है. सनी देओल सुजानपुर पहुंचे और विकास कार्यों का जायजा लिया. उन्होंने करतारपुर साहिब कॉरिडोर को लेकर चल रहे कार्यों का जायजा लिया. सनी देओल के इस कदम पर लोग उनकी खूब तारीफ कर रहे हैं.

Today, met teams at Sri Kartarpur Sahib corridor to review progress of corridor work. pic.twitter.com/bvJHOcPR8L

सनी देओल (Sunny Deol) ने इस संबंध में लगातार दो ट्वीट किया. उन्होंने पहले ट्वीट में लिखा: "आज, श्री करतारपुर साहिब कॉरिडोर की टीम से मिला और चल रहे विकास कार्यों का जायजा लिया." सनी देओल ने इस तरह बताया कि वो अपने क्षेत्र में विकास कार्यों की देखरेख कर रहे हैं. सनी देओल का यह ट्वीट वायरल हो रहा है.

Visited Sujanpur to understand various infrastructure requirements. pic.twitter.com/0nNx80lzoz

सनी देओल (Sunny Deol) ने इसके बाद दूसरा ट्वीट किया: विभिन्न बुनियादी सुविधाओं की आवश्यकताओं को समझने के लिए सुजानपुर का दौरा किया. सनी देओल ने इस तरह से दूसरा ट्वीट किया, जो वायरल हो रहा है. बता दें कि पंजाब में कांग्रेस ने 13 में से आठ सीटें जीती थीं. अकाली दल और भाजपा (BJP) ने दो-दो सीटें, जबकि आम आदमी पार्टी (आप) ने एक सीट जीती थीं.